Page:The private memoirs and confessions of a justified sinner (IA privatememoirsco00hoggrich).pdf/111

 "Because it was nae woman's fingers that broke up the bolts an' the locks that were torn open that night."

"Very pertinent, Bessy. Come then within the bar, and look at these articles on the table. Did you ever see these silver spoons before?"

"I hae seen some very like them, and whaever has seen siller spoons, has done the same."

"Can you swear you never saw them before?"

"Na, na, I wadna swear to ony siller spoons that ever war made, unless I had put a private mark on them wi' my ain hand, an' that's what I never did to ane."

"See, they are all marked with a C."

"Sae are a' the spoons in Argyle, an' the half o' them in Edinburgh I think. A C is a very common letter, an' so are a' the names that begin wi't. Lay them by, lay them by, an' gie the poor woman her spoons again. They are marked wi' her ain name, an' I hae little doubt they are hers, an' that she has seen better days."

"Ah, God bless her heart!" sighed the prisoner; and that blessing was echoed in the breathings of many a feeling breast.